
Narvas Haigla tn 6 hoones asuvate
1. korruse ruumide kasutusse andmine

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 7.2.6, 46, 46.4 alusel

1. ASJAOLUD JA MENETLUSE KÄIK

Linnavara- ja Majandusametile laekus avaldus Osaühingult VITADENT, registrikood 11292810, juhatus liige Dmitrij Burzev, milles palutakse anda kasutusse Narvas Haigla tn 6 hoones asuvad       1.korruse  ruumid nr 34 ja nr 39,  hambaravi kabineti avamiseks.
                         Ruumide üldpind

     58,6 m2    



 Arvestuslik üüritasu

2 320,55 krooni kuus

Avaldaja tagab linnavara remondi teostamise ning taotleb ruumide kasutusse andmist tähtajaga 10-15 aastat. 
Linna huvi nimetatud ruumide kasutusse andmisel seisneb linnavara kordategemises, täiendava tulu saamises ning Narvas Haigla tn 6 asuva hoone hoolduskulude vähenemises, mis praegu tasub Linnavara- ja Majandusamet. 

Osaühingu VITADENT avaldust arutati Narva Linnavalitsuse linnavarakomisjoni istungil 07.06.2007. a. (protokoll nr 7) ning otsustati:
1. Anda Osaühingule VITADENT, registrikood 11292810, avalikku enampakkumist korraldamata kasutusse Narvas Haigla tn 6 hoones asuvad 1. korruse ruumid nr 34 ja nr 39 üldpindalaga 58,6 m² tähtajaga 5 aastat hambaravi kabineti avamiseks.
2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutuse andmise korra” punktidele 7.2.6, 46, 46.4 võib linnavara kasutusse anda tähtajaga kuni 5 aastat või määramata ajaks ja avalikku enampakkumist või eelläbirääkimistega pakkumist korraldamata linna huvidest tulenevatel juhtudel.

3. OTSUS

Anda Osaühingule VITADENT, registrikood 11292810, avalikku enampakkumist korraldamata kasutusse Narvas Haigla tn 6 hoones asuvad 1. korruse ruumid nr 34 ja nr 39 üldpindalaga 58,6 m² tähtajaga 5 aastat hambaravi kabineti avamiseks.
4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Osaühingule VITADENT.
4.3. Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 









Linnasekretär

